b'\n_START_ARTICLE_\nMarjan Kokalj\n_START_SECTION_\n\xc5\xbdivljenje in delo\n_START_PARAGRAPH_\nRodil se je kot deveti otrok med enajstimi, na hribovski kmetiji v vasi Topolje v Sel\xc5\xa1ki dolini. Osnovno \xc5\xa1olo je obiskoval v Selcih in \xc5\xbdeleznikih, gimnazijo pa v \xc5\xa0kofji Loki. Po odslu\xc5\xbeenem voja\xc5\xa1kem roku v \xc5\xa0tipu je \xc5\xa1tudiral slavistiko in etnologijo na Filozofski fakulteti v Ljubljani. Iz slavistike je diplomiral leta 2000, iz etnologije pa leta 2002 s temo \xc5\xa0kofjelo\xc5\xa1ki pasijon. _NEWLINE_Leta 1997 se je zaposlil na Ob\xc4\x8dini \xc5\xa0kofja Loka in tam delal tri leta. V tem \xc4\x8dasu se je pripravljal na uprizoritev \xc5\xa0kofjelo\xc5\xa1kega pasijona (1999 in 2000). Bil je tudi pobudnik ustanovitve Kulturnega dru\xc5\xa1tva Obok._NEWLINE_Leta 2000 je vstopil v jezuitski red. V noviciatu je bil v Mariboru, in sicer dve leti. Nato je \xc5\xa1tudiral filozofijo v Padovi. Prakso je opravljal v Ljubljani pri Svetem Jo\xc5\xbeefu. \xc5\xa0tudiral je tudi teologijo v Rimu in jo kon\xc4\x8dal leta 2009. Po diakonatu je bil leta 2010 posve\xc4\x8den v duhovnika in imenovan za kaplana v Dravljah v Ljubljani.\n_START_SECTION_\nObjave v revijah\n_START_PARAGRAPH_\nSpisal je ve\xc4\x8d \xc4\x8dlankov za zbornik Lo\xc5\xa1ki razgledi in reviji Tretji dan ter Slovenski jezuiti ...'